stanford-oval/wikipedia huggingface dataset:
Kehotesuunnittelu

Kehotesuunnittelu tai syötesuunnittelu (engl. prompt engineering) tarkoittaa sellaisten kehotteiden, kysymysten tai komentojen suunnittelua, joiden avulla ohjataan tai koulutetaan tekoälyä tai keskustelubottia. Esimerkiksi kun kommunikoidaan tekoälymallin, kuten GPT:n kanssa, oikein muotoillut ja suunnitellut kehotteet voivat auttaa saamaan parempia ja tarkempia vastauksia. Hyvin suunniteltu kehote on esimerkiksi selkeä, konkreettinen ja ohjaava.
Kehote:
"Kerro, kuinka polkupyörä toimii yksinkertaisesti selitettynä."
on hyvin suunniteltu, koska kysymys on yksiselitteinen ja selkeä. Tekoälyn ei tarvitse arvailla, mitä käyttäjä haluaa tietää. Kysymys koskee tiettyä, konkreettista asiaa – polkupyörän toimintaa. Kehote ohjaa tekoälyä antamaan vastauksen "yksinkertaisesti selitettynä". Tämä kertoo tekoälylle, että vastauksen tulee olla helppotajuinen eikä sisältää liian monimutkaista sanastoa tai liian teknistä tietoa.
Vastauksena kehotteeseen tekoäly voisi tuottaa esimerkiksi seuraavanlaisen tekstin:
"Polkupyörä toimii ihmisen voiman ja yksinkertaisten fyysisten periaatteiden avulla. Kun poljet polkimia, ne liikuttavat ketjua, joka pyörittää takapyörää.
Etupyörän ohjaaminen ohjaustangosta mahdollistaa kääntymisen. Jarrut toimivat puristamalla kumeja pyöriä vasten, jolloin pyörien pyörimisnopeus hidastuu ja pyörä pysähtyy."
Kehotesuunnittelu on erityisen tärkeää, kun tekoälymallin tehtäväksi annetaan ratkaista abstrakteja tai monimutkaisia kysymyksiä. Kehotteiden suunnittelulla on suuri vaikutus siihen, kuinka hyvin malli ymmärtää kysymyksen ja minkälaisen vastauksen se tuottaa. Kielimalleihin perustuvien tekoälysovellusten (esim GPT) yhteydessä kehotesuunnittelu on tyypillisesti vuorovaikutteista, jossa kehotteita suunnitellaan ja luodaan lisää tekoälyn antamien vastauksen pohjalta.
Kehotesuunnittelun merkityksen odotetaan vähenevän tulevaisuudessa kun tekoälymallit kehittyvät paremmiksi.
Kattalampi

| Kattalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°27′29″N, 25°58′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saraaveden alue (14.32)
Laskuoja:  oja Vähänharjunlampeen 
Järvinumero:  14.323.1.004
Mittaustietoja
Pinnankorkeus:  105 m  
Pituus:  230 m  
Leveys:  130 m  
Rantaviiva:  0,623 km  
Pinta-ala:  1,854 ha  
Saaria:  ei saaria 
 fiKattalampi 
Kattalampi  on Keski-Suomessa Laukaassa Kuusan lähellä sijaitseva lampi.
Maantietoa

Lammen pinta-ala on 1,9 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Saraaveden alueella (14.32), jonka Asemalammen valuma-alueeseen (14.323) se kuuluu. Lammen vedenpinnan korkeus on 105 metriä mpy.
Katja Kankaanpää

| Katja Kankaanpää |
| --- | --- |
 Katja "Killer Bunny" Kankaanpää
Henkilötiedot
Syntynyt: 30. kesäkuuta 1981 (ikä 43) Seinäjoki
Kansalaisuus:   Suomi
Vapaaottelija
Lempinimi:  Killer Bunny
Pituus:  163,5 cm
Paino:  52 kg
Painoluokka:  korsisarja
Taistelutyyli:  karate, lukkopaini, brasilialainen jujutsu
Seura:  MMA Seinäjoki / Team Bothnia Punishment
Tilastot
Ottelut:  13
Voitot:  10
– tyrmäyksellä:  1
– luovutuksella:  4
– päätöksellä:  5
Tappiot:  3
– tyrmäyksellä:  0
– luovutuksella:  0
– päätöksellä:  2
Tasapelit:  1
Katja Kankaanpää (synt. Kalliokoski; 30 kesäkuuta 1981) on suomalainen entinen vapaaottelija, joka kilpaili korsisarjassa. Hänellä on tällä hetkellä sopimus Invicta FC:n kanssa. Kankaanpää aloitti taistelulajien harjoittelun 15-vuotiaana Goju-ryu-karatella. Myöhemmin hän kiinnostui harjoittelemaan taistelulajeista lukkopainia ja muita taistelulajeja. Katja johtaa Pohjoismaiden (koko Skandinavian) korsisarjaa ja suomalaisten naisten kaikkia painoluokkia vapaaottelurankingissa. Tammikuun 2. päivänä 2015 hän sai kunniamaininnan 2014 Female Fighter of the Year . Samassa kuussa suomalaiset urheilutoimittajat valitsivat hänet Vuoden 2014 urheilijaksi vapaaottelussa. vapaaottelu-uransa lisäksi brasilialaisen jujutsun purppuravyö kilpailee lukkopainissa ja brasilialaisen jujutsun turnauksissa. Syyskuun 13. päivästä 2015 alkaen hän siirtyi eläkkeelle vapaaottelusta.
Vapaaottelu-ura

Hän voitti debyyttitaistelunsa Paulina Suskaa vastaan Oulu Fight 2:ssa yksimielisellä päätöksellä. Seuraavassa kolmessa taistelussaan Dalia Grakulskytea, Niina Aaltosta ja Ekaterina Tarnavskajaa vastaan Kankaanpää pystyi saavuttamaan ennenaikaisen voiton luovutuksella tai tyrmäyksellä. Seuraavat viisi taistelua oteltiin täysiaikaisina neljällä yksimielisellä voitolla Karla Beniteziä, Mei Yamaguchia, Aisling Dalya ja Juliana Carneiro Limaa vastaan. Ainoastaan Simona Soukupovaa vastaan hän taisteli tasan. Toukokuun 17. päivänä 2014 Katja palasi kehään Lappeenrannan Fight Night 10:ssä, jossa hän voitti ukrainalaisen Alyona Rassohynan toisella kierroksella. Tämä taistelu oteltiin hänen InvictaFC-sopimuksensa ulkopuolella.
Invicta Fighting -mestaruuskilpailut

Managerinsa mukaan Kankaanpää taisteli Dalyä vastaan Cage Warriorsissa saadakseen Invictan huomion. Kankaanpäälle tarjottiin sopimusta Invicta Fighting Championshipsin kanssa heti sen jälkeen, kun hän oli voittanut taistelun Dalyn kanssa. Invicta halusi alun perin pidemmän sopimuksen, mutta lopulta solmi Kankaanpään kanssa kolmen taistelun sopimuksen vuoden 2013 alussa.
Hän otteli ensimmäisen taistelunsa seurassa Invicta FC 5: Penne vs. Waterson -turnauksessa, jossa hän voitti Brasilian Juliana Carneiro Liman yksimielisellä päätöksellä. Kankaanpää kärsi uransa ensimmäisen tappioon Invicta FC 7:ssä 7. joulukuuta 2013. Tiukalla päätöksellä (29:28, 29:28, 29:28) hänet voitti Joanne Calderwood.
6. syyskuuta 2014 Kankaanpää taisteli vapaasta korsisarjan tittelistä Stephanie Egginkia vastaan Invicta FC 8:ssa. Hän voitti Egginkin luovutusvoitolla viidennellä kierroksella ja tuli toiseksi InvictaFC:n korsisarjan mestariksi. Tilaisuus oli nimeltään Fight of the Night.  17. tammikuuta 2015 Invicta FC ilmoitti jatkavansa sopimusta vielä kolmelle taistelulla.
Katja puolusti mestaruuttaan ensimmäisen kerran Invicta FC 12: Kankaanpää vs. Souza -ottelussa 24. huhtikuuta 2015 Kansas Cityssä Missourissa. Hallittuaan ottelua kolmen ensimmäisen ajan Brasilian Lívia Renata Souza sai hänet neljännessä erässä kolmiokuristukseen ja Kankaanpää joutui luovuttamaan.
Kankaanpää taisteli DeAnna Bennettiä vastaan Kansas Cityssä 12. syyskuuta Invicta FC 14 -tapahtumassa. Kankaanpää menetti taistelun kiistanalaisella yksimielisellä päätöksellä ja ilmoittikin jäävänsä eläkkeelle vapaaottelusta seuraavana päivänä.
Mestaruudet ja saavutukset > Vapaaottelu

Invicta Fighting Championships
Korsisarjan mestaruus
Fight of the Night Stephanie Egginkiä vastaan
Palkinnot
2014 Female Fighter of the Year
Vuoden 2014 urheilija vapaaottelussa
Ammattiuran tilastot

| Tulos | Tilasto | Vastustaja | Seloste | Tapahtuma | Päivämäärä | Eriä | Aika | Ottelupaikka | Huom>  |
| --- | --- | --- | --- | --- | --- | --- | --- | --- | --- |
| Tappio | 10–3–1 | DeAnna Bennett | Päätös (yksimielinen) | Invicta FC 14: Evinger vs. Kianzad | 12. syyskuuta 2015 | 3 | 5:00 | Kansas City, Missouri, Yhdysvallat |  |
| Tappio | 10–2–1 | Lívia Renata Souza | Luovutus (kolmiokuristus) | Invicta FC 12: Kankaanpää vs. Souza | 24. huhtikuuta 2015 | 4 | 3:58 | Kansas City, Missouri, Yhdysvallat | Hävisi Invicta FC korsisarjan mestaruuden. |
| Voitto | 10–1–1 | Stephanie Eggink | Luovutus (D'arce-kuristus) | Invicta FC 8: Waterson vs. Tamada | 6. syyskuuta 2014 | 5 | 2:03 | Kansas City, Missouri, Yhdysvallat | Voitti Invicta FC korsisarjan mestaruuden. Fight of the Night. |
| Voitto | 9–1–1 | Alyona Rassohyna | Luovutus (käsilukko) | Lappeenranta Fight Night 10 | 17 toukokuuta 2014 | 2 | 0:49 | Lappeenranta |  |
| Tappio | 8–1–1 | Joanne Calderwood | Päätös (yksimielinen) | Invicta FC 7: Honchak vs. Smith | 7. joulukuuta 2013 | 3 | 5:00 | Kansas City, Missouri, Yhdysvallat |  |
| Voitto | 8–0–1 | Juliana Carneiro Lima | Päätös (yksimielinen) | Invicta FC 5: Penne vs. Waterson | 5. huhtikuuta 2013 | 3 | 5:00 | Kansas City, Missouri, Yhdysvallat | Invicta FC -debyytti. |
| Voitto | 7–0–1 | Aisling Daly | Päätös (yksimielinen) | Cage Warriors: 51 | 31. joulukuuta 2012 | 3 | 5:00 | Dublin, Irlanti |  |
| Tasan | 6–0–1 | Simona Soukupova | Päätös (split) | BP 12 - Botnia Punishment 12 | 23. maaliskuuta 2012 | 3 | 5:00 | Seinäjoki |  |
| Voitto | 6–0 | Mei Yamaguchi | Päätös (yksimielinen) | BP 11 - Kankaanpää vs. Yamaguchi | 23. maaliskuuta 2012 | 3 | 5:00 | Seinäjoki |  |
| Voitto | 5–0 | Karla Benitez | Päätös (yksimielinen) | Cage 16 - 1st Defense | 8. lokakuuta 2011 | 2 | 5:00 | Espoo |  |
| Voitto | 4–0 | Ekaterina Tarnavskaja | Luovutus (takakuristus) | Cage 15 - Powered by Reezig | 29. huhtikuuta 2011 | 1 | 2:12 | Espoo |  |
| Voitto | 3–0 | Niina Aaltonen | Luovutus (D'arce-kuristus) | BP 9 - Animal Factory | 9. lokakuuta 2010 | 2 | 2:12 | Vaasa |  |
| Voitto | 2–0 | Dalia Grakulskyte | TKO (lyönnit) | BP Fight Night 2 - Rumble in Amarillo | 17. huhtikuuta 2010 | 1 | 2:13 | Vaasa |  |
| Voitto | 1–0 | Paulina Suska | Päätös (yksimielinen) | OF - Oulu Fight 2 | 27. maaliskuuta 2010 | 2 | 5:00 | Oulu | Pro-debyytti |
Kendall Coyne Schofield

| Mitalit | Mitalit | Mitalit |  |
| --- | --- | --- | --- |
|  Kendall Coyne Schofield |  Kendall Coyne Schofield |  Kendall Coyne Schofield |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
|  Hopeaa | Sotši 2014 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 2011 |  |  |
|  Kultaa | Kanada 2013 |  |  |
|  Kultaa | Ruotsi 2015 |  |  |
|  Kultaa | Kanada 2016 |  |  |
|  Kultaa | Yhdysvallat 2017 |  |  |
|  Kultaa | Suomi 2019 |  |  |
|  Hopeaa | Yhdysvallat 2012 |  |  |
|  Hopeaa | Kanada 2021 |  |  |
Kendall Coyne Schofield (o.s. Coyne, s. 25. toukokuuta 1992 Oak Lawn, Illinois) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kulta- ja yhden hopeamitalin sekä MM-kilpailuissa kuusi kultaa ja kaksi hopeaa. Seuratasolla hän edustaa Minnesota Whitecapsiä.
Coyne on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Sotšissa 2014. Hän on voittanut maailmanmestaruuden vuosina 2011, 2013, 2015, 2016, 2017 ja 2019 sekä saavuttanut MM-hopeaa vuosina 2012 ja 2021. MM-kisoissa 2019 hänet nimettiin parhaaksi hyökkääjäksi ja tähdistökentällisen jäseneksi.
Coyne on edustanut Northeastern Universityä vuosina 2011–2013 ja 2014–2016 sekä Minnesota Whitecapsiä vuodesta 2016.
Live

Live voi tarkoittaa seuraavia asioita:
Peruskäsitteitä

Live Aid
Live 8
Live Earth
Live!, elokuva vuodelta 2007
live-roolipelaaminen, eloroolipeli, roolipelaamisen muoto
Media

L!VE, lehti
Live lähetys tv:stä tai radiosta
Live with Regis and Kelly, yhdysvaltalainen talk -show
BBC Radio 5 Live, BBC:n radio-ohjelma
938Live!, singaporelainen radiokanava
CILV-FM, kanadalainen radiokanava Ottawasta
Teknologia

Windows Live, Microsoftin internetpalvelu
Microsoft Office Live, internetpalvelu
Bing (ent. Live Search), Microsoftin hakupalvelu
Xbox Live, Xboxin pelitila
YouTube Live, YouTube tapahtuma
Ableton Live, sekvensseri
V Live, Naverin suoratoistopalvelu
Musiikki

Livemusiikki (Konsertti)
Livealbumi
Live, yhdysvaltalainen rockyhtye
Musiikki > Albumit

Live (AC/DC), 1992
Live (Alice in Chains), 2000
Live (Alwari Tuohitorvi), 2000
Live (Blind Guardian), 2003
Live (Dingo), 2009
Live (Golden Earringin albumi), 1977
Live (Iron Butterflyn albumi), 1970
Live (Mott the Hooplen albumi), 1974
Live (Royals), 1978
Live (Sunny Day Real Estaten albumi), 1999
Live (Usher), 1999
Live (13th Floor Elevatorsin albumi), 1968
Live! (Bob Marley & The Wailers), 1975
Live! (Status Quon albumi), 1977
Live! (Vinnie Moore), 2000
Live (Blind Guardianin albumi), 2003
Koulutus

Ammattiopisto Live, pääkaupunkiseudulla toimiva erityisammattioppilaitos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Live”, voi hakea sivunnimihaulla, laajalla sivunnimihaulla tai tekstihaulla.
Kendall Waston

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kendall Jamaal Waston Manley
Syntymäaika: 1. tammikuuta 1988 (ikä 36)
Syntymäpaikka: San José, Costa Rica
Pelipaikka: keskuspuolustaja
Pituus: 196 cm
Paino: 97 kg
Seura
Seura: Vancouver Whitecaps
Pelinumero: 4
Junioriseurat
: Saprissa
Seurat
| Vuodet | Seura | O | (M) |
| 2007–2014 | Saprissa | 44 | (8) |
| 2008 | → Nacional (laina) | 0 | (0) |
| 2010 | → Bayamón (laina) | – | (–) |
| 2010–2011 | → UCR (laina) | 19 | (5) |
| 2011–2012 | → Pérez Zeledón (laina) | 33 | (6) |
| 2013 | → Pérez Zeledón (laina) | 20 | (4) |
| 2014– | Vancouver Whitecaps | 58 | (6) |
| Yhteensä | Yhteensä | 174 | (29) |
Maajoukkue
| 2013– | Costa Rica | 10 | (0) |
 Seurajoukkueuran tilastot kattavat vain kansalliset sarjat, päivitetty 23. elokuuta 2016.  Maajoukkueuran tilastot päivitetty 23. elokuuta 2016.
Kendall Jamaal Waston Manley (s. 1. tammikuuta 1988 San José, Costa Rica) on costaricalainen jalkapalloilija. Pelipaikaltaan hän on keskuspuolustaja. Waston edustaa Major League Soccerissa pelaavaa Vancouver Whitecapsiä.
Keihäskäärmeet

| Keihäskäärmeet |
| --- | --- |
 Puolikuukeihäskäärme (Bothrops alternatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Alaheimo::  Kuoppakyyt Crotalinae
Suku::  Keihäskäärmeet Bothrops  Wagler, 1824
Synonyymit
 Bothriopsis Peters, 1861 
Katso myös
   Keihäskäärmeet Wikispeciesissä   Keihäskäärmeet Commonsissa 
Infobox OKNimi-testi OK: 
Keihäskäärmeet (Bothrops) on kyykäärmeiden (Viperidae) heimoon kuuluva käärmesuku. Se on monimuotoinen suku, johon kuuluu 45 lajia. Niitä tavataan Meksikosta, Keski- ja Etelä-Amerikasta sekä Länsi-Intian saaristosta. Keihäskäärmeet aiheuttavat suurimman osan käärmeen puremasta johtuvista myrkytyksistä ja kuolemista Etelä-Amerikassa. Keihäskäärme (Bothrops atrox) aiheuttaa enemmän kuolemia kuin mikään muu eteläamerikkalainen käärme.
Lajit

Sukuun kuuluu 45 lajia:
Bothrops alcatraz
Puolikuukeihäskäärme (Bothrops alternatus)
Bothrops ammodytoides
Keskiamerikankeihäskäärme (Bothrops asper)
Keihäskäärme (Bothrops atrox)
Bothrops ayerbei
Bothrops barnetti
Viherjaracara (Bothrops bilineatus)
Brasiliankeihäskäärme (Bothrops brazili)
Bothrops caribbaeus
Bothrops chloromelas
Bothrops cotiara
Bothrops diporus
Bothrops erythromelas
Bothrops fonsecai
Keltakeihäskäärme eli queimadasaartenkeihäskäärme (Bothrops insularis)
Bothrops itapetiningae
Jararaca eli hoikkakeihäskäärme (Bothrops jararaca)
Jararacussu (Bothrops jararacussu)
Bothrops jonathani
Bothrops lanceolatus
Bothrops leucurus
Bothrops lutzi
Pohjoisbrasiliankeihäskäärme (Bothrops marajoensis)
Bothrops marmoratus
Bothrops mattogrossensis
Bothrops medusa
Bothrops monsignifer
Bothrops moojeni
Bothrops muriciensis
Bothrops neuwiedi
Bothrops oligolepis
Bothrops osbornei
Bothrops otavioi
Bothrops pauloensis
Bothrops pictus
Bothrops pirajai
Bothrops pubescens
Bothrops pulcher
Bothrops punctatus
Bothrops sanctaecrucis
Bothrops sazimai
Bothrops sonene
Kirjometsäkyy (Bothrops taeniatus)
Bothrops venezuelensis
Khamphoui

| Khamphoui |
| --- | --- |
 
Laosin kuningatar
Valtakausi:  29. lokakuuta 1959 – 2. joulukuuta 1975

Syntynyt:  12. heinäkuuta 1912 Luang Prabang, Laos
Kuollut:  12. joulukuuta 1981 (69 vuotta) Sop Hao, Laos
Puoliso:  Savang Vatthana
Lapset:  Vong Savang  Savivanh Savang   Thala Savang   Sisavang Savang   Sauryavong Savang
Isä:  Chao Krum Mahasenapati
Äiti:  Khamoune
Kuningatar  Khamphoui (12. heinäkuuta 1912–12. joulukuuta 1981) oli Laosin viimeinen kuningatar.
7. elokuuta 1930 Khamphoui nai Laosin kruununprinssin Savang Vatthanan. Avioliitosta tuli 7 lasta: kruununprinssi Vong Savang, prinssi Sisavang, prinssi Savang, prinssi Sauryavong Savang, prinsessa Savivanh Savang, ja prinsessa Thala Savang.
2. joulukuuta vuonna 1975 kommunistit ottivat vallan ja Khamphouin puoliso Savang Vatthana luopui kruunusta. Kuningas ja kuningatar kuolivat noin vuonna 1978  eristysleirillä Pohjois-Laosissa. Kruununprinssi Vong Savang kuoli  uudelleenkoulutusleirillä Pohjois-Laosissa ehkä lähellä Sop Haota. Prinssi Sauryavong Savangin onnistui paeta maasta ja asuu tällä hetkellä maanpaossa Pariisissa.
Khamsin

Khamsin (arab. khamsīn‎ = viisikymmentä) on Egyptissä puhaltava eteläinen, kuuma, kuiva ja pölyinen aavikkotuuli. Tuulta esiintyy kevätpäiväntasauksesta noin kesäkuun puoliväliin.
Kehostapoistumiskokemus

Kehostapoistumiskokemus eli ruumiistapoistumiskokemus on muuntunut tajunnantila, jossa henkilö kokee tajuntansa irtaantuneen omasta fyysisestä kehostaan. Henkilö katsoo maailmaa usein ylhäältä käsin ja saattaa nähdä oman kehonsakin makaamassa alapuolellaan.
Kehostapoistumiskokemuksia on ollut noin 10–20 prosentilla ihmisistä, useimmilla heistä vain yhden kerran. Kokemukset vaihtelevat jonkin verran yksilöstä, tilanteesta ja kulttuuritaustasta riippuen. Kehostapoistumiskokemus esiintyy joskus kuolemanrajakokemuksen osana, kun henkilön sydän on pysähtynyt.
Kehostapoistumiskokemuksia esiintyy tilanteissa, joissa yhteys ulkomaailmaan katoaa, kuten rentoutuessa tai mietiskellessä. Parapsykologi Susan Blackmoren mukaan ihminen alkaa yhteyden kadotessa tuottaa kokemusta minästä omasta muististaan. Myös ääniä voi tunkeutua tähän kokemukseen. Kun ihminen muodostaa muististaan mielikuvia asioista tai tapahtumista, ne ilmenevät normaalia laajempina ja usein ylhäältä katsottuina.
Sveitsiläislääkäri Olaf Blanke on selittänyt kehostapoistumiskokemusta kulmapoimuksi nimitetyn päälakilohkon osan toimintahäiriönä, joka vaikuttaa kykyyn hahmottaa oma asema tilassa. Kun kulmapoimun toimintaan tulee häiriö esimerkiksi siihen johdetun sähkövirran tai viestiaineryöpyn takia, oikosulku voi laukaista kehostapoistumiskokemuksen.
Kehostapoistumiskokemuksen kokeneiden ei ole tutkimuksissa havaittu saaneen mitään sellaista tietoa, jota olisi voinut saada ainoastaan aidon poistumisen kautta. Henkilöllä itsellään voi silti olla voimakas tunne kokemansa oikeellisuudesta. Suurin osa kehostapoistumisen kokeneista on kertonut pitävänsä kokemustaan todellisena. Kehostapoistumiskokemuksia käytetään joskus perusteena materiaalisesta kehosta ja aivoista riippumattoman hengen tai sielun olemassaololle sekä sitä kautta kuolemanjälkeisen elämän tai jälleensyntymisen todisteena. Esimerkiksi entinen ateisti ja neurokirurgi Eben Alexander on kirjassaan Totuus taivaasta todistanut kokemuksensa perusteella Jumalan ja sielun olemassaolosta.
Aiheesta muualla

Väite: Yliluonnollisille ruumiista irtautumisille selitys. Uusi Suomi 18.2.2011.
Leijulauta

Leijulauta tai Lentolauta on tieteisfiktiossa esiintyvä lauta, jolla voi lentää. Eräs tunnettu leijulaudan esiintyiminen on elokuvassa Paluu tulevaisuuteen II, jossa on skeittilaudan tapainen leijulauta. Oikeastikin leijulautaa yritetään kehittää.
Vuonna 2019 keksijä Franky Zapata lensi kehittämällään leijulaudalla.
Kaukokartoituspäivät

Kaukokartoituspäivät on vuosittain Suomessa järjestettävä kaukokartoituksen seminaari ja alan kokoontuminen. Sen järjestää Kaukokartoituskerho.
Seminaarit

Vuonna 2018 päivien isäntänä toimii Ilmatieteen laitos ja päivät järjestetään toukokuussa.
Vuonna 2015 Kaukokertoituspäivän 23.11. isäntä oli Aalto yliopisto.
Vuonna 2014 Kaukokartoituspäiviä isännöi Ilmatieteen laitos, ja ne pidettiin Helsingin yliopiston Kumpulan kampuksella 29.–30. lokakuuta.
Vuonna 2013 Kaukokartoituspäiviä isännöi Geodeettinen laitos, ja ne pidettiin Dipolissa Espoon Otaniemessä 23.–24. lokakuuta.
Vuonna 2012 Kaukokartoituspäiviä isännöi Helsingin yliopisto, ja ne pidettiin Kumpulan kampuksella 25.–26. lokakuuta.
Vuonna 2011 Kaukokartoituspäivät järjestettiin Aalto-yliopiston tiloissa Espoossa 23.–24. marraskuuta.
Vuonna 2010 Kaukokartoituspäivät järjestettiin VTT:n tiloissa Espoossa 4.–5. marraskuuta.
Vuonna 2009 Kaukokartoituspäivät järjestettiin Ilmatieteen laitoksella Helsingissä 22.–23.10.2009. Tilaisuus kattoi ensi kertaa Pohjoismaat ja Viron. Pohjoismaat päättivät järjestää kansallisten päiviensä lisäksi pohjoismaiset kaukokartoituspäivät, seuraava pohjoismainen kokous oli elokuun lopussa 2011 Norjassa.
Vuonna 2007 Kaukokartoituspäivät olivat Helsingissä 8.–9.11. SYKEn tiloissa. Päivät järjesti Fotogrammetrian ja kaukokartoituksen seura.
Vuonna 2006 Kaukokartoituspäivät isännöi Ilmatieteen laitos marraskuun 9.–10. päivinä.
Vuonna 2003 Novo organisoi Kaukokartoituspäivät "Avaruus 2003"-näyttelyn yhteydessä 31.10.
Vuonna 2000 Kaukokartoituspäivät järjestettiin 26.–27.10. Espoossa.
Vuonna 1999 Kaukokartoituspäivät järjestettiin 21.-22.10. Geologian tutkimuskeskuksessa (?).
Aiheesta muualla

Kaukokartoituskerho
Kaukoidän federaatioyliopisto

Yliopiston rakennus Venäjänsaaren kampuksella
Kaukoidän federaatioyliopisto (ven. Дальневосточный федеральный университет,  ДВФУ, Dalnevostotšnyi federalnyi universitet, DVFU) on Venäjän kaukoidässä Vladivostokissa sijaitseva suuri korkeakoulu, joka perustettiin vuonna 2011 entisen Kaukoidän valtionyliopiston pohjalle.
Yliopistossa on 27 instituuttia ja haaraosastoja kymmenessä muussa kaupungissa, mukaan lukien Japanin Hakodatessa. Päätoimisia opiskelijoita on 24 000 ja henkilökuntaa noin 5 000, joista opettajia 1 500.
Yliopistolla on uusi nykyaikainen kampus Venäjänsaarella Vladivostokin edustalla. Se rakennettiin APEC:n huippukokouksen näyttämöksi vuonna 2012.
Historia

Yliopiston juuret ovat vuonna 1899 Vladivostokiin perustetussa Idän instituutissa (Vostotšnyi institut), joka oli Kaukoidän ensimmäinen korkeakoulu. Vuonna 1920 sen nimeksi tuli Valtiollinen kaukoidän yliopisto (Gosudarstvennyi dalnevostotšnyi universitet). Stalinin aikana yliopisto kuitenkin lakkautettiin (1930–1956). Sen sijaan perustettiin Kaukoidän polytekninen instituutti. Vuonna 1956 toiminta alkoi uudelleen Kaukoidän valtionyliopiston nimellä (Dalnevostotšnyi gosudarstvennyi universitet).
Määräyksen Kaukoidän federaatioyliopiston perustamisesta antoi presidentti Medvedev lokakuussa 2009. Uuteen yliopistoon yhdistettiin Kaukoidän valtionyliopiston lisäksi Kaukoidän teknillinen valtionyliopisto, Tyynenmeren taloustieteellinen valtionyliopisto ja Ussurijskin pedagoginen valtioninstituutti, ja nämä vanhat oppilaitokset lakkautettiin vuonna 2011.
Aiheesta muualla

Wikimedia Commonsissa on kuvia tai muita tiedostoja aiheesta .
Дальневосточный федеральный университет Yliopiston sivut (venäjäksi)
Far Eastern Federal University (Arkistoitu – Internet Archive) Yliopiston sivut (englanniksi)
Kazakstanin kaivosteollisuus

Kazakstanin kaivosteollisuus on kansantaloudellisesti merkittävä toimiala. 2010-luvun alussa Kazakstan tuotti johtavana maana 36% maailman uraanista, toiseksi eniten kromiittia, 16% maailmantuotannosta, neljänneksi eniten ensimmäisen tuotantovaiheen titaania, 11% maailmantuotannosta, 8% maailman kadmiumista, 3% maailman magnesiumista sekä maailman viidenneksi eniten reniumia, 6% maailmantuotannosta.
Merkittäviä kaivosyhtiöitä ovat Eurasian Natural Resources Corp plc, joka on brittiläinen alumiinin, teräsmetalliseosten ja rautamalmin tuottaja sekä Kazakhmys plc, joka on myös brittiläinen ja tuottaa kuparia sekä sinkkiä sekä Kazakstanin valtion Kazatomprom, joka tuottaa uraania ja harvinaisia metalleja. Lisäksi merkittävä toimija, on Kazzinc, jonka enemmistön omistaa sveitsiläinen Glencore International
Kehrer Verlag

Kehrer Verlag on saksalainen taidekirjojen kustantamo, joka on erikoistunut valokuvaan, kuvataiteisiin ja äänitaiteeseen. Kustantamon on perustanut 1995 Klaus Kehrer. Kustantamon toimitilat ovat Heidelbergissa vanhassa suojellussa keramiikkatehtaassa. Lisäksi sillä on näyttelytila Berliinissä Prenzlauer Bergissä ja toukokuussa 2014 avattu Galerie Kehrer.
Kustantamo julkaisee vuosittain satakunta nimikettä.